سوق صغیر

سوق صغیر چھوٹا بازار (سوق صغير) مکہ مکرمہ کے مشہور بازاروں میں سے ایک تھا۔ یہ بازار مسجد الحرام کے مغربی جانب واقع تھا، تاہم بعد میں اسے ہٹا کر اس کی جگہ کو مسجد الحرام کے مغربی صحن میں شامل کر لیا گیا اور اس کے نیچے "نفق سوق صغير" کے نام سے ایک سرنگ بنائی گئی۔

یہ بازار بنیادی طور پر قصائیوں کی دکانوں پر مشتمل تھا، جو مغربی سمت سے داخل ہونے والے افراد کی بائیں جانب واقع تھا۔ یہاں گوشت، جانوروں کے سر، اندرونی اعضا وغیرہ فروخت کیے جاتے تھے اور اس مقام کو "زقاق الرواسہ" کہا جاتا تھا۔ اس گلی کا شمالی سرا باب العمرہ تک جا نکلتا تھا۔ بازار کی مشرقی جانب، جو مسجد الحرام کی طرف کھلتی تھی، وہاں کچھ کھانے پینے کی دکانیں اور کریانہ اسٹورز تھے، جہاں روٹی، پنیر، زیتون، حلاوہ، اچار، دہی اور گھریلو برتن فروخت ہوتے تھے۔

چھوٹا بازار ایک ایسی جگہ پر واقع تھا جو مکہ مکرمہ کے مختلف محلوں جیسے المسفلہ ، الشبیكہ ، الشاميہ کو محیط تھی۔ اس کی مشرقی سمت مسجد الحرام کی طرف تھی، مغربی سمت الشبیكہ ، حارة الباب اور رِیع الرسام کی طرف، شمالی جانب الشاميہ ، الفلق اور القرارہ کی طرف اور جنوبی جانب کا کچھ حصہ المسفلہ کی طرف کھلتا تھا۔ جنوبی سمت میں ہی "زقاق البرسيم" واقع تھا جسے بعد میں "زقاق السقيفہ" کے نام سے جانا گیا۔موقع مكاوي : أسواق مكة القديمة 

 حوالہ جات 

زمرہ:حجاز کے بازار